20.05.2018, 22:43

Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

FCSB a pierdut pentru al doilea an la rând titlul, în ultima etapă, după ce a aşteptat în zadar o minune din Gruia, de la Viitorul. La fel ca în 2017, tot un meci între CFR şi Viitorul a decis campioana.

Roş-albaştrii au atacat în prima repriză, dar nu au reușit multe ocazii cu adevărat importante la poarta lui Iliev. Pe finalul primei reprize, elevii lui Nicolae Dică au fost pentru trei minute campioni, după ce Gnohere a deschis scorul. Bucuria roș-albaștrilor a fost însă de scurtă durată, pentru că, dincolo, la Cluj, și CFR a înscris în poarta Viitorului prin Djokovic, abia intrat pe teren.

Cu gândul la meciul de la Cluj, Cristi Tănase a ratat o ocazie monumentală în repriza a doua. În final, roș-albaștrii s-au impus, dar victoria a fost inutilă pentru echipa lui Nicolae Dică.

FCSB a castigat ultimul titlu în 2015, când echipa era antrenata de Constantin Gâlcă. De atunci, ros-albastrii au terminat in fiecare sezon pe locul 2.